Karl Houen

Hans Carl Christopher Theodor Houen (født 6. august 1845 i Skien, død 1912) var en norsk prest og legatstifter. Han var sogneprest i Lunde i Telemark fra 1880 til 1894; etter at han sluttet som prest i en alder av 49 år flyttet han til Aker ved Christiania (nå Oslo) og fikk bygget villaen Frognerveien 53. Han var sønn av Skiens rikeste mann i sin tid, skipsreder og bankier Hans Houen og Dorothea Kirstine Blom, og arvet en stor formue fra foreldrene. Han var gift med Minda Paus, som var kusine til Henrik Ibsen og datter av Henrik Johan Paus. Han vokste opp med skipsreder Nils P. Høyer, som var foreldrenes pleiesønn. Han ble beskrevet som svært musikalsk anlagt.

Referanser

Norske lutherske prester
Personer fra Skien kommune